text: কুশখালী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
  
  আয়তন
  কুশখালী ইউনিয়নের আয়তন ৬১৪৪ একর ২৪.৮৭ বর্গ কিলোমিটার)
  
  জনসংখ্যা
  ২০১১ সালের পরিসংখ্যান অনুযায়ী কুশখালী ইউনিয়নের লোকসংখ্যা ২৬,৩৯৬ জন। এর মধ্যে পুরুষ ১৩,২৩৬ জন এবং মহিলা ১৩,১৬০ জন।
  
  অবস্থান ও আয়তন
  কুশখালী ইউনিয়নের উত্তরে বাঁশদহা ও দক্ষিণে বৈকারী, পূর্বে আগঁরদাড়ী ও শিবপুর ইউনিয়ন এবং পশ্চিমে ভারতের পশ্চিমবঙ্গ রাজ্য অবস্থিত।
  
  প্রশাসনিক কাঠামো
  কুশখালী ইউনিয়ন সাতক্ষীরা সদর উপজেলার আওতাধীন ২নং ইউনিয়ন পরিষদ। ইউনিয়নে ৭টি মৌজা, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি পোস্ট অফিস এবং দুইটি হাট-বাজার রয়েছে।
  
  শিক্ষা ব্যবস্থা
  কুশখালী ইউনিয়নের সাক্ষরতার হার ৪৭.৫১%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
  
  ধর্মীয় অবকাঠামো
  কুশখালী ইউনিয়নে ৫২ টি মসজিদ, ০৯টি পুজামন্ডপ রয়েছে।
  
  তথ্যসূত্র
  
  বহিঃসংযোগ
  কুশখালী ইউনিয়নের তথ্য বাতায়ন
  
  বিষয়শ্রেণী:সাতক্ষীরা সদর উপজেলার ইউনিয়ন
title: কুশখালী ইউনিয়ন